Roger Ebert , kvikmyndagagnrýnandi og Pulitzer verðlaunahafi er látinn 70 ára að aldri . Andlát hans var tilkynnt nú rétt áðan á vef dagblaðsins Chicago Sun-Times en Ebert skrifaði gagnrýni fyrir það blað . Þekktastur er hann þó fyrir samstarf sitt með Gene Siskel hjá Chicago Tribune þar sem þeir héldu um árabil úti kvikmyndagagnrýni í sjónvarpi . Ebert varð fyrsti kvikmyndagagnrýnandinn til að vinna Pulitzer verðlaun í Bandaríkjunum . Hann var frægur fyrir sína thumbs-up og thumbs - down kvikmyndagagnrýni . Banamein hans var krabbamein og hliðarverkanir þess . Ebert fékk skjaldkirtilskrabbamein árið 2002 og hefur barist við það síðan þá . Nú síðustu ár talaði hann með hjálp talvélar . Síðasti sjónvarpsþáttur sem bar nafn hans var Roger Ebert Presents at the Movies , en þar kom hann stuttlega fram í mynd með gervi höku , en aðrir sáu um að flytja gagnrýni í þættinum . Hann kom fram í spjallþætti Oprah Winfrey árið 2010 og talaði þá með hjálp talvélar sem gat líkt eftir raunverulegri rödd hans . Hann hélt áfram að vera í sviðsljósinu og skrifa á vinsæla vefsíðu sína og tísti á twitter , þrátt fyrir veikindin . Hann skilur eftir sig eiginkonu , stjúpdóttur og tvö stjúp-barnabörn .